Is jou hond onder die top-10?Foto: Pixabay.com Volgens die sielkundige, Stanley Coren, is daar verskeie maniere om ŉ hond se intelligensie te toets: onder meer hoe vinnig hulle dinge uitpluis, hoe goed bevele uitgevoer word en interpersoonlike intelligensie. Coren het ŉ studie gedoen om te sien watter tipe honde dié toetse “slaag” en ŉ toplys opgestel. Sommige honde deel ŉ posisie. Die top-10 van die eerste drie vlakke lyk soos volg: Eerste (hoogste) vlak Honde wat 95 persent van die tyd na bevele luister en minder as vyf sekondes vat om ŉ nuwe bevel aan te leer. 1. Borderkollie 2. Poedel 3. Duitse herdershond 4. Golden retriever 5. Dobermann-pinscher 6. Shetlandskaaphond (Skotse herdershond) 7. Labrador-retriever 8. Papillon 9. Rottweiler 10. Australiese veehond Tweede vlak Uitstekende werkshonde wat ongeveer 85 persent van die tyd bevele uitvoer. Dié honde sal ná vyf tot 15 keer se blootstelling ŉ bevel baasraak. Derde vlak Dié honde is bogemiddeld en sal ŉ nuwe toertjie in ongeveer 15 tot 25 herhalings leer. Hulle sal 70 persent van die tyd na bevele luister. Lees die volledige berig hier om al die verskillende vlakke te sien.